CELEX: 32007R0936
Language: el
Date: 2007-08-06 00:00:00
Title: Κανονισμός (ΕΚ) αριθ. 936/2007 της Επιτροπής, της 6ης Αυγούστου 2007 , για τον καθορισμό, για την περίοδο εμπορίας 2007/08, της τιμής αγοράς από τους οργανισμούς αποθεματοποίησης ανεπεξέργαστων σταφίδων και μη μεταποιημένων ξηρών σύκων

7.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 206/4
            
         
      ΚΑΝΟΝΙΣΜΌΣ (ΕΚ) αριθ. 936/2007 ΤΗΣ ΕΠΙΤΡΟΠΉΣ
   
   της 6ης Αυγούστου 2007
   για τον καθορισμό, για την περίοδο εμπορίας 2007/08, της τιμής αγοράς από τους οργανισμούς αποθεματοποίησης ανεπεξέργαστων σταφίδων και μη μεταποιημένων ξηρών σύκων
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 9 παράγραφος 8,
   Εκτιμώντας τα ακόλουθα:
   
               (1)
            
            
               Τα κριτήρια καθορισμού της τιμής στην οποία οι οργανισμοί αποθεματοποίησης αγοράζουν τα ανεπεξέργαστα σύκα και τις μη μεταποιημένες σταφίδες καθορίζονται στο άρθρο 9 παράγραφος 2 του κανονισμού (ΕΚ) αριθ. 2201/96 και οι όροι αγοράς και διαχείρισης των προϊόντων από τους οργανισμούς αποθεματοποίησης καθορίζονται από τον κανονισμό (ΕΚ) αριθ. 1622/1999 της Επιτροπής, της 23ης Ιουλίου 1999, για λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς αποθεματοποίησης που εφαρμόζεται στις ανεπεξέργαστες σταφίδες και στα μη μεταποιημένα ξηρά σύκα (2).
            
         
               (2)
            
            
               Πρέπει συνεπώς να καθοριστούν οι τιμές αγοράς της περιόδου εμπορίας 2007/08 με βάση, για τις σταφίδες, την εξέλιξη των διεθνών τιμών και, για τα ξηρά σύκα, την ελάχιστη τιμή που καθορίστηκε από τον κανονισμό (ΕΚ) αριθ. 1207/2006 της Επιτροπής, της 9ης Αυγούστου 2006, για τον καθορισμό, για την περίοδο εμπορίας 2006/07, της ελάχιστης τιμής που θα πληρωθεί στους παραγωγούς για τα μη μεταποιημένα ξηρά σύκα καθώς και για το ποσό της ενίσχυσης στην παραγωγή για τα ξηρά σύκα (3).
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης μεταποιημένων προϊόντων με βάση τα οπωροκηπευτικά,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για την περίοδο εμπορίας 2007/08, η τιμή αγοράς που αναφέρεται στο άρθρο 9 παράγραφος 2 του κανονισμού (ΕΚ) αριθ. 2201/96 είναι:
   
               α)
            
            
               458,96 ευρώ ανά τόνο καθαρού βάρους για τις ανεπεξέργαστες σταφίδες·
            
         
               β)
            
            
               597,55 ευρώ ανά τόνο καθαρού βάρους για τα μη μεταποιημένα ξηρά σύκα.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Αυγούστου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 297 της 21.11.1996, σ. 29. Κανονισμός όπως τροποποιήθηκε τελευταία με την πράξη περί των όρων προσχωρήσεως της Δημοκρατίας της Βουλγαρίας και της Ρουμανίας, και των προσαρμογών των συνθηκών επί των οποίων βασίζεται η Ευρωπαϊκή Ένωση (ΕΕ L 157 της 21.6.2005, σ. 203).
   
      (2)  ΕΕ L 192 της 24.7.1999, σ. 33. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1051/2005 (ΕΕ L 173 της 6.7.2005, σ. 5).
   
      (3)  ΕΕ L 219 της 10.8.2006, σ. 9.